Ανακοίνωση για την έναρξη επανεξέτασης ενόψει της λήξεως της ισχύος των μέτρων αντιντάμπινγκ που εφαρμόζονται στις εισαγωγές ποδηλάτων καταγωγής Ινδονησίας, Μαλαισίας και Ταϊλάνδης

(2001/C 110/03)

Μετά τη δημοσίευση ανακοίνωσης για την επικείμενη λήξη(1), των ισχυόντων μέτρων αντιντάμπινγκ που εφαρμόζονται στις εισαγωγές ποδηλάτων καταγωγής Ινδονησίας, Μαλαισίας και Ταϊλάνδης ("ενδιαφερόμενες χώρες"), η Επιτροπή έλαβε αίτηση επανεξέτασης σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 του Συμβουλίου(2), όπως τροποποιήθηκε τελευταία από τον κανονισμό (ΕΚ) αριθ. 2238/2000(3) ("ο βασικός κανονισμός").

1. Αίτηση επανεξέτασης

Την αίτηση υπέβαλε, στις 12 Ιανουαρίου 2001, η ένωση ευρωπαίων κατασκευαστών ποδηλάτων (ΕΒΜΑ) ("η αιτούσα"), για λαγαρισμό των παραγωγών που αντιπροσωπεύουν το μεγαλύτερο μέρος, στην προκειμένη περίπτωση πάνω από 50 %, της συνολικής κοινοτικής παραγωγής ποδηλάτων.

2. Προϊόν

Το προϊόν που αποτελεί αντικείμενο της επανεξέτασης είναι τα δίτροχα ποδήλατα και άλλα ποδήλατα (στα οποία περιλαμβάνονται και τα τρίτροχα διανομής εμπορευμάτων), χωρίς κινητήρα, καταγωγής Ινδονησίας, Μαλαισίας και Ταϊλάνδης ("το υπό εξέταση προϊόν"), και υπάγεται επί του παρόντος στους κωδικούς ΣΟ 8712 00 10, 8712 00 30 και 8712 00 80. Οι εν λόγω κωδικοί ΣΟ παρατίθενται για πληροφοριακούς και μόνο λόγους.

3. Ισχύοντα μέτρα

Επί του παρόντος, το υπό εξέταση προϊόν υπόκειται σε οριστικό δασμό αντιντάμπινγκ που επιβλήθηκε με τον κανονισμό (ΕΚ) αριθ. 648/96 του Συμβουλίου(4).

4. Αιτιολόγηση της επανεξέτασης

Η αίτηση βασίζεται στο επιχείρημα ότι η λήξη της ισχύος των μέτρων είναι πιθανό να οδηγήσει στη συνέχιση ή στην επανάληψη της πρακτικής ντάμπινγκ και της ζημίας που προκλήθηκε στον κοινοτικό κλάδο παραγωγής.

Η αίτούσα ισχυρίζεται ότι οι εξαγωγές από την Ινδονησία, τη Μαλαισία και την Ταϊλάνδη προς την Κοινότητα είναι δυνατόν να πραγματοποιούνται με σημαντικά περιθώρια ντάμπινγκ εάν λήξουν τα μέτρα.

Η αιτούσα στηρίζει τον ισχυρισμό της σχετικά με την πιθανότητα επανάληψης της πρακτικής ντάμπινγκ όσον αφορά τις εισαγωγές από την Ταϊλάνδη, στη σύγκριση μεταξύ της κανονικής αξίας, που υπολογίστηκε με βάση τις εγχώριες τιμές, και των τιμών εξαγωγής του εν λόγω προϊόντος σε άλλες αγορές.

Ο ισχυρισμός περί πιθανής συνέχισης της πρακτικής ντάμπινγκ στις εισαγωγές από τη Μαλαισία και την Ινδοντησία βασίζεται στη σύγκριση μεταξύ της κατασκευασμένης κανονικής αξίας και των τιμών εξαγωγής του υπό εξέταση προϊόντος στην Κοινότητα.

Στο πλαίσιο αυτό, τα πιθανά περιθβρια ντάμπινγκ είναι σημαντικά για όλες τις ενδιαφερόμενες χώρες.

Επίσης, η αιτούσα προσκομίζει στοιχεία σύμφωνα με τα οποία, σε περίπτωση λήξεως της ισχύος των μέτρων, τα τρέχοντα επίπεδα εισαγωγής του υπό εξέταση προϊόντος ενδέχεται να αυξηθούν σημαντικά. Το γεγονός αυτό οφείλεται στην ύπορξη μη χρησιμοποιούμενης παραγωγικής ικανότητας στις ενδιαφερόμενες χώρες και στο ενδεχόμενο αναπροσαναταλισμού των εξαγωγών, οι οποίες σήμερα πραγματοποιούνται σε άλλες τρίτες χώρες, προς την Κοινότητα.

Οι εν λόγω ισχυρισμοί βασίζονται στον κορεσμό των εγχώριων και παραδοσιακών εξαγωγικών αγορών, εκτός της Κοινότητας, λόγω της διείσδυσης των κινεζικών ποδηλάτων (ήτοι ΗΠΑ και Ιαπωνίας), στα καθιερωμένα δίκτυα διανομής των εξαγωγέων στην Κοινότητα και στην έλξη που ασκεί η κοινοτική αγορά στις υπό εξέταση εισαγωγές.

Όσον αφορά τη ζημία, προβάλλεται ο ισχυρισμός ότι, ενόψει της ακόμη εύθραυστης κατάστασης του κοινοτικού κλάδου παραγωγής, σε περίπτωση λήξεως της ισχύος των μέτρων, οποιαδήποτε επανάληψη των εισαγωγών από τις ενδιαφερόμενες χώρες σε ζημιογόνες τιμές ντάμπινγκ είναι πιθανό να οδηγήσει σε επανάληψη της ζημίας του κοινοτικού κλάδου παραγωγής.

5. Διαδικασία

Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης ενόψει της λήξεως της ισχύος των μέτρων, η Επιτροπή αρχίζει επανεξέταση σύμφωνα με το άρθρο 11 παράγραφος 2 του βασικού κανονισμού.

5.1. Διαδικασία για τον καθορισμό της ενδεχόμενης συνέχισης ή επανάληψης της πρακτικής ντάμπινγκ και της ζημίας

Η έρευνα θα καθορίσει κατά πόσον η λήξη των μέτρων είναι ή δεν είναι πιθανόν να οδηγήσει σε συνέχιση ή σε επανάληψη της πρακτικής ντάμπινγκ και της ζημίας. Επίσης, θα εξετάσει την ανάγκη συνέχισης ή άρσης των ισχυόντων μέτρων.

α) Ερωτηματολόγια

Για να συγκεντρώσει η Επιτροπή τις πληροφορίες που θεωρεί απαραίτητες για την έρευνα, θα αποστείλει ερωτηματολόγια στον κοινοτικό κλάδο παραγωγής και σε όλες τις ενώσεις παραγωγών στην Κοινότητα, στους παραγωγούς/εξαγωγείς της Ινδονησίας, της Μαλαισίας και της Ταϊλάνδης, σε όλες τις ενώσεις παραγωγών/εξαγωγέων, στους εισαγωγείς και σε όλες τις ενώσεις εισαγωγέων που αναφέρονται στην αίτηση ή που συνεργάστηκαν στην έρευνα η οποία οδήγησε στη λήψη μέτρων που αποτελούν αντικείμενο της παρούσας επανεξέτασης, καθώς και στις αρχές των ενδιαφερόμενων χωρών εξαγωγής.

Σε κάθε περίπτωση, όλα τα μέρη που δεν συνεργάστηκαν κατά την έρευνα η οποία οδήγησε στη λήψη μέτρων που αποτελούν αντικείμενο της παρούσας επανεξέτασης, πρέπει να επικοινωνήσουν πάραυτα με την Επιτροπή με φαξ για να διαπιστώσουν εάν αναφέρονται ή όχι στην αίτηση και, ενδεχομένως, να ζητήσουν ερωτηματολόγιο εντός της προθεσμίας που ορίζεται στο σημείο 6 στοιχείο α), δεδομένου ότι η προθεσμία που ορίζεται στο σημείο 6 στοιχείο β) της παρούσας ανακοίνωσης ισχύει για όλα τα ενδιαφερόμενα μέρη.

β) Συγκέντρωση πληροφοριών και ακροάσεις

Όλα τα ενδιαφερόμενα μέρη καλούνται να γνωστοποιήσουν τις απόψεις τους, να υποβάλουν πληροφορίες πέραν των απαντήσεων στο ερωτηματολόγιο και να παράσχουν αποδεικτικά στοιχεία. Οι πληροφορίες αυτές και τα αποδεικτικά στοιχεία πρέπει να αποσταλούν στην Επιτροπή εντός της προθεσμίας που ορίζεται στο σημείο 6 στοιχείο β) της παρούσας ανακοίνωσης.

Επιπλέον, η Επιτροπή μπορεί να δεχθεί σε ακρόαση τα ενδιαφερόμενη μέρη, εφόσον υποβάλουν αίτηση στην οποία αποδεικνύουν ότι υπάρχουν ιδιαίτεροι λόγοι για τους οποίους επιβάλλεται η ακρόασή τους. Η εν λόγω αίτηση πρέπει να υποβληθεί εντός της προθεσμίας που ορίζεται στο σημείο 6 στοιχείο γ) της παρούσας ανακοίνωσης.

5.2. Διαδικασία για την αξιολόγηση του συμφέροντος της Κοινότητας

Σύμφωνα με το άρθρο 21 του βασικού κανονισμού και εφόσον επιβεβαιώνεται η πιθανότητα συνέχισης ή επανάληψης της πρακτικής ντάμπινγκ και της ζημίας, λαμβάνεται απόφαση σχετικά με το εάν η διατήρηση ή η κατάργηση των μέτρων αντιντάμπινγκ είναι προς το συμφέρον της Κοινότητας. Για το λόγο αυτό, ο κοινοτικός κλάδος παραγωγής, οι εισαγωγείς, οι αντιπροσωπευτικές ενώσεις αυτών, οι αντιπροσωπειυτικοί χρήστες και οι αντιπροσωπευτικές οργανώσεις καταναλωτών δύναται, εφόσον αποδείζουν ότι υφίσταται αντικειμενική σχέση μεταξύ της δραστηριότητάς τους και του υπό εξέταση προϊόντος, να αναγγελθούν, να παράσχουν πληροφορίες και να ζητήσουν ακρόαση από την Επιτροπή εντός των προθεσμιών που ορίζονται στο σημείο 6 στοιχεία β) και γ) της παρούσας ανακοίνωσης. Θα πρέπει να σημειωθεί ότι οποιαδήποτε πληροφορία υπαβάλλεται σύμφωμα με το άρθρο 21 θα ληφθεί υπόψη μόνον εάν συνοδεύεται από αποδεικτικά στοιχεία κατά την υποβολή της.

6. Προθεσμία

α) Για την αίτηση ερωτηματολογίου από τα μέρη

Όλα τα ενδιαφερόμενα μέρη που δεν συνεργάστηκαν στην έρευνα η οποία οδήγησε στην επιβολή των μέτρων που αποτελούν αντικείμενο της παρούσας επανεξέτασης οφείλουν να ζητήσουν ερωτηματολόγιο το ταχύτερο δυνατόν, και το αργότερο εντός 15 ημερών από τη δημοσίευση της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

β) Για την αναγγελία των μερών, την υποβολή απαντήσεων στο ερωτηματολόγιο και την παροχή οποιασδήποτε άλλης πληροφορίας

Όλα τα ενδιαφερόμενα μέρη οφείλουν να αναγγελθούν, ερχόμενα σε επαφή με την Επιτροπή, να κοινοποιήσουν τις απόψεις τους και να απαντήσουν στο ερωτηματολόγιο ή να υποβάλουν τυχόν άλλες πληροφορίες, εντός 40 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων, εκτός εάν ορίζεται διαφορετικά, ώστε να μπορέσουν να ληφθούν υπόψη οι παρατηρήσεις τους κατά την έρευνα.

γ) Ακροάσεις

Όλα τα ενδιαφερόμενα μέρη μπορούν επίσης να ζητήσουν να γίνουν δεκτά σε ακρόαση από την Επιτροπή εντός της ιδίας προθεσμίας 40 ημερών.

7. Γραπτές παρατηρήσεις, απαντήσεις στο ερωτηματολόγιο και αλληλογραφία

Όλες οι παρατηρήσεις και οι αιτήσεις που υποβάλλονται από τα ενδιαφερόμενα μέρη πρέπει να υποβληθούν γραπτώς (όχι σε ηλεκτρονική μορφή, εκτός αν ορίζεται διαφορετικά), και πρέπει να περιλαμβάνουν την ονομασία, τη διεύθυνση, τη διεύθυνση ηλεκτρονικού ταχυδρομείου, τον αριθμό τηλεφώνου και φαξ και/ή τηλετύπου του ενδιαφερόμενου μέρους.

Διεύθυνση της Επιτροπής για την αλληλογραφία: Ευρωπαϊκή Επιτροπή Γενική Διεύθυνση Εμπορίου

Διευθύνσεις B και C

TERV - 0/13 Rue de la Loi/Wetstraat 200 B - 1049 Βρυξέλλες Αριθ. φαξ (32-2) 295 65 05 Αριθ. Τηλέτυπο: COMEU B 21877.

8. Άρνηση συνεργασίας

Στις περιπτώσεις που ένα ενδιαφερόμενο μέρος αρνείται την πρόσθβαση σε αναγκαία στοιχεία ή γενικότερα δεν τα παρέχει εντός της προβλεπόμενης προθεσμίας ή παρεμποδίζει σημαντικά την έρευνα, επιτρέπεται να συνάγονται συμπεράσματα, καταφατικά ή αποφατικά, με βάση τα διαθέσιμα αποδεικτικά στοιχεία, όπως προβλέπεται στο άρθρο 18 του βασικού κανονισμού.

Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη, και είναι δυνατό να χρησιμοποιηθούν τα διαθέσιμα στοιχεία.

(1) ΕΕ C 271 της 22.9.2000, σ. 5.

(2) ΕΕ L 56 της 6.3.1996, σ. 1.

(3) ΕΕ L 257 της 11.10.2000, σ. 2.

(4) ΕΕ L 91 της 12.4.1996, σ. 1.